
Къэбэрдей-Балъкъэр Республикэм и къэрал властым и гъэзэщIакIуэ органхэм я зэхэлъыкIэм теухуауэ
Къэбэрдей-Балъкъэр
Республикэм и Iэтащхьэм и
Указ
«Урысей Федерацэм и къэрал властым и хабзэубзыху (лIыкIуэ), гъэзэщIакIуэ органхэр къызэгъэпэщыным теухуа, зыуэ щыт хабзэхэм я IуэхукIэ» Федеральнэ законым и 117 статьям и 4-нэ пунктым, Къэбэрдей-Балъкъэр Республикэм и Конституцэм и 81 статьям и «б» пунктым япкъ иткIэ, унафэ сощI:
1. ЗэхъуэкIын:
Къэбэрдей-Балъкъэр Республикэм Къэрал мылъкур зехьэнымрэ щIы IуэхухэмкIэ и министерствэр Къэбэрдей-Балъкъэр Республикэм ЩIы Iуэхухэмрэ мылъкур зехьэнымкIэ и къэрал комитету;
Къэбэрдей-Балъкъэр Республикэм Узыншагъэр хъумэнымрэ курортхэмкIэ и министерствэр Къэбэрдей-Балъкъэр Республикэм Узыншагъэр хъумэнымкIэ и министерствэу;
Къэбэрдей-Балъкъэр Республикэм Спортымрэ туризмэмкIэ и министерствэр Къэбэрдей-Балъкъэр Республикэм СпортымкIэ и министерствэрэ Къэбэрдей-Балъкъэр Республикэм Курортхэмрэ туризмэмкIэ и къэрал комитету;
Къэбэрдей-Балъкъэр Республикэм Егъэджэныгъэмрэ щIэныгъэмкIэ и министерствэр Къэбэрдей-Балъкъэр Республикэм ЕгъэджэныгъэмкIэ, щIэныгъэмрэ щIалэгъуалэм я IуэхухэмкIэ и министерствэу;
Къэбэрдей-Балъкъэр Республикэм ХъыбарегъащIэ IуэхущIапIэхэмкIэ, жылагъуэ, дин зэгухьэныгъэхэмкIэ и министерствэр Къэбэрдей-Балъкъэр Республикэм Печатымрэ цIыхубэ коммуникацэхэмкIэ и къэрал комитету;
Къэбэрдей-Балъкъэр Республикэм ухуэныгъэмрэ архитектурэмкIэ и министерствэр Къэбэрдей-Балъкъэр Республикэм ухуэныгъэмрэ псэупIэ-коммунальнэ хозяйствэмкIэ и министерствэу;
Къэбэрдей-Балъкъэр Республикэм ЭнергетикэмкIэ, псэупIэ-коммунальнэ хозяйствэмрэ тариф политикэмкIэ и министерствэр Къэбэрдей-Балъкъэр Республикэм Энергетикэмрэ тарифхэмкIэ и къэрал комитету;
Къэбэрдей-Балъкъэр Республикэм ТранспортымкIэ, связымрэ гъуэгу хозяй- ствэмкIэ и министерствэр Къэбэрдей-Балъкъэр Республикэм транспортымрэ гъуэгу хозяйствэмкIэ и министерствэу.
2. ЩымыIэжу къэлъытэн:
Къэбэрдей-Балъкъэр Республикэм Мэз хозяйствэмкIэ и къэрал комитетыр, абы и къалэнхэр Къэбэрдей-Балъкъэр Республикэм ЩIыуэпсым и хъугъуэфIыгъуэхэмрэ экологиемкIэ и министерствэм и пщэ дэлъхьауэ;
Къэбэрдей-Балъкъэр Республикэм Къэралыр зыхуэныкъуэ заказхэр щIынымкIэ и къэрал комитетыр.
3. Къэщтэн Къэбэрдей-Балъкъэр Республикэм и къэрал властым и гъэзэщIакIуэ органхэм я зэхэлъыкIэу мы унафэм щIыгъур.
4. Къэбэрдей-Балъкъэр Республикэм и Правительствэм и УнафэщIым къуэдзэу плIы, абыхэм ящыщу тIур япэу, иIэу гъэувын.
5. Къэбэрдей-Балъкъэр Республикэм и Правительствэм къалэн щыщIын:
мазэ пIалъэм къриубыдэу Къэбэрдей-Балъкъэр Республикэм и къэрал властым и гъэзэщIакIуэ органхэм я зэхэлъыкIэм теухуа хабзэр къищтэну;
мы Указым къыщыгъэлъэгъуа зэхъуэкIыныгъэхэр егъэкIуэкIыныр къызэригъэпэщыну;
езым и актхэр мы Указым иригъэзэгъыну.
6. Къару ямыIэжу къэлъытэн Къэбэрдей-Балъкъэр Республикэм и Iэтащхьэм «Къэбэрдей-Балъкъэр Республикэм и къэрал властым и гъэзэщIакIуэ органхэм я зэхэлъыкIэм теухуауэ» 2012 гъэм щэкIуэгъуэм и 14-м къыдигъэкIа Указ №163-УГ-м и 3-нэ, 4-нэ пунктхэм.
7. Мы Указым къару егъуэт абы Iэ щыщIэздза махуэм щегъэжьауэ.
Къэбэрдей-Балъкъэр Республикэм
и Iэтащхьэм и къалэнхэр пIалъэкIэ
зыгъэзащIэ КIуэкIуэ Юрий.
Налшык къалэ
2014 гъэм мазаем и 11-м
№30-УГ
